আলোমতি আজ সাজ করিয়াছে। চারিদিকে দ্যুতি-জ্যোতি ছড়াইতেছে। তাহার সাজ-সজ্জায়, হাঁটা-চলায় রূপ-যৌবন উছলাইয়া উঠিতেছে, উপচাইয়া পড়িতেছে। ক্ষণে ক্ষণে তাহার ডাগর চোখের চপল চাহুনিতে চেরাগ আলীর বিবশ হইবার দশা। নিজেকে শত শাসন করিয়াও আলোমতির মুখ হইতে চোখ ফিরাইতে পারিতেছেন না। চেরাগ আলী মুগ্ধ বিষ্ময়ে আলোমতির মুখে চোখ রাখিয়া পলকহীন  হইলেন।  আলোমতি কিছু একটা বলিতে, বসের মুখে তাকাইল। তখন চারি চক্ষুর মিলনে বিজলী চমকাইয়া, বজ্রপাত ঘটিল। বজ্রাহত দুইজন বিবশ হইয়া নির্বাক বিষ্ময়ে অ-নে-ক্ষ-ণ ধরিয়া নিষ্পলক হইয়া রহিল। বসের মুগ্ধ দৃষ্টির ভাষা পড়িয়া,  আলোমতি পুলকিত, শিহরিত হইল। সেই সাথে লজ্জা আসিয়া তাহাকে ঠাঁসিয়া ধরিল। লজ্জাবতী আলোমতি কমলার খোয়ার মতন ওষ্ঠাধর ফাঁক করিয়া, চিরল দাঁতের মিষ্টি হাসি ছড়াইয়া, রিনিঝিনি কন্ঠে কহিল, স্যার, দুপুরে তিন ঘন্টার ছুটি চাই।  আলোমতির প্রস্ফুটিত রূপ-যৌবনের চ্ছটায় বিমোহিত চেরাগ আলী ঘোরের মধ্যে আলোমতির সম্মানে  চেয়ার ছাড়িয়া উঠিয়া দাঁড়াইলেন। সকৌতুকে কহিলেন, কোথায় যাইবেন আলোমতি? মতিগতি দেখিয়া মনে হইতেছে, পাত্র দেখিতে যাইতেছেন। কথাটা বলিয়া ফেলিয়াই চেরাগ আলীর মনে হইল, একান- সচিবের সহিত এমন হালকা মেজাজে একান- আলাপ করা সৌজন্যের বরখেলাপ। তাঁহার জন্য মানায় না। নিজেকে গুটাইয়া, মুখে হাসির রেখা ফুটাইয়া, চেয়ারে বসিলেন। আর একবার আলোমতির সৌন্দর্য দর্শনের লিপ্সায় তাহার চাঁদমুখে নয়ন রাখিয়া সহাস্যে কহিলেন, ছুটি মঞ্জুর করা গেল।  হাস্যময়ী আলোমতি লাস্যময়ী ভঙ্গিমায় সারা অঙ্গে তরঙ্গ তুলিয়া কক্ষ ছাড়িয়া চলিয়া গেল। তখন চেরাগ আলীর  মনে হইল তাঁহার কক্ষের সকল ঐশ্বর্য যেন বিলীন হইয়া গিয়াছে। তিনি যেন কাঙ্গাল হইয়া গিয়াছেন। নিজের অজানে- পুরনো একখানা গানের কলি অন-রের গহীনে রিনিঝিনি করিয়া উঠিল- আমার বঁধূয়া বিদায় হয়ে যায় গো, আমারই আঙিনা দিয়া।  কিয়ৎক্ষণ পরে মুঠোফোনে সাকিরার মদির কষ্ঠে সঙ্গীত ঝংকার বাজিয়া উঠিল। চেরাগ আলী হ্যালো বলিতেই, অপর প্রান- হইতে ঘটক পাখিভাইর অক্লান- কন্ঠ ভাসিয়া আসিল- স্যার, আইজ দুপুরে লাঞ্চ আওয়ারে সাকুরায় আসুন, প্লিজ! আপনার সারা জীবনের সেরা চমক অপেক্ষা করিতেছে। আপনার জন্য অনন্যসাধারণ পাত্রী পাইয়াছি। যাহাকে বলে সোনায়  সোহাগা। আমার বিশ্বাস এতদিনের ব্যর্থতার গ্লানি মুছিবে। আক্ষেপ ঘুচিবে।  ঘটক পাখিভাইর উচ্ছাসপূর্ণ বক্তৃতা শুনিয়া চেরাগ আলী মনেমনে পুলকিত হইলেন। তাহার পরেও সন্দেহের দোলাচালের রেশ টানিয়া আনিয়া কহিলেন, বিড়ালের ভাগ্যে কি আর ছিকা ছিঁড়িবে!  ঘটক পাখিভাই একটুকুও না দমিয়া জবাব দিল, স্যার, ছিকা এইবার ছিঁড়িবে। তরণী ঘাটে ভিড়িবে। তরুণী ঘায়েল হইবে নির্ঘাৎ। আপনি দয়া করিয়া সাকুরায় আসুন। আমি অপেক্ষায় থাকিব।  যথাসময়ে স্যুটেড-বুটেড হইয়া চেরাগ আলী নিজে গাড়ি ড্রাইভ করিয়া সাকুরায় উপসিত হইলেন। ঘটক তাঁহাকে ভিতরে লইয়া  গিয়া ঈশান কোণের একটি টেবিলের দিকে অঙ্গুলি নির্দেশ করিয়া কহিল, স্যার, ওইযে পাত্রী বসিয়া আছেন। আপনি গিয়া সামনের চেয়ারে বসিবেন এবং কথা কহিবেন। আমি এইখানে বসিয়া অপেক্ষায় থাকিব।  চেরাগ আলী চোখ তুলিয়া দেখিল, হল জুড়িয়া নীল-সবুজ আবছা আলো। কোণের টেবিলে একজন নারী পিছন ফিরিয়া বসিয়া রহিয়াছে। ডাকসাইটে অফিসার চেরাগ আলীর হৃদকম্পন শুরু হইল। মনে হইল যেন ভাইবা-বোর্ডের সামনে যাইতেছেন।  চেরাগ আলী দুরুদুরু বক্ষে টেবিলের সম্মুখে আসিয়া দাঁড়াইলেন। দেখিলেন টেবিলের উপরের আলোটা নিভানো রহিয়াছে। মাথা অবনত করিয়া বসিয়া রহিয়াছে  তরুণী। হলের হালকা আবছা-মৃদু আলোতে তাহার মুখখানা দেখা যাইতেছে না। চেরাগ আলী তরুণীর বিপরীত পাশের চেয়ারে আসন গ্রহণ করিলেন। তরুণীকে কিভাবে সম্ভাষণ করিবেন, অনেক অন্বেষণ করিয়াও বাংলায় যুৎসই কোন শব্দ তাঁহার মাথায় আসিল না। চেরাগ আলী হতবাক হইল, তাঁহার মতন এমন স্মার্ট অফিসার, অপরিচিতা তরুণীর সামনে এমন ভ্যাবাচেকা খাইতেছে! একটা ঢোক গিলিয়া ফেলিয়া, চেরাগ আলী তরুণীর আনত মুখের দিকে চাহিয়া কহিলেন, হাঁ-ই!  তরুণী অতি ধীর লয়ে মুখ তুলিয়া চাহিল। আর তক্ষুণি টেবিলে ঝুলন- আলো উজ্জ্বল হইয়া জ্বলিয়া উঠিল। চেরাগ আলীর চোখে তরুণীর  চোখ। তরুণীর চোখে চেরাগ আলীর চোখ। দুইজনেই অপার বিষ্ময়ে হতবাক-নির্বাক হইয়া হাঁ করিয়া রহিল। এই অবসায় কতক্ষণ যে কাটিল তাহা কেহই ঠাহর করিতে পারিল না।  নিজেকে সামলাইয়া লইয়া চেরাগ আলী প্রথমে মুখ খুলিল, আলো, তুমি!!!!  আলোমতি ততোধিক আশ্চর্য হইয়া কহিল, স্যার, আপনি!!!!